Sidefirmal Uninet on hetkel oma telefonivõrk Tallinnas, Tartus ja Pärnus, aasta lõpuks laiendab firma oma tegevust ka Ida-Virumaale, ütles ASi Uninet juhatuse esimees Markus Nisula täna.
<pilt#MarkusNisula.jpg#ASi Uninet juhatuse esimees Markus Nisula#150#209#0>
'Unineti telefonivõrgu ehitus on läinud plaanipäraselt ning ettevõte pakub
praegu oma võrgul baseeruvaid vahendusjaama ühendusi Tallinnas, Tartus ja Pärnus,' sõnas Nisula. 'Ida-Virumaale laieneme aasta lõpuks, kuid läbi meie operaatorkoodi 100 pakume kõiki telefoniteenuseid üle Eesti.'
Nisula lisas, et Uninet soovib saada suurimaks Eesti Telefoni konkurendiks ning plaanib hõivata käesoleval aastal 5 protsenti ja lähema kolme aasta jooksul 25 protsenti Eesti kõneteenuste turust.